CELEX: 62018CN0717
Language: da
Date: 2018-11-15 00:00:00
Title: Sag C-717/18: Anmodning om præjudiciel afgørelse indgivet af Hof van Beroep te Gent (Belgien) den 15. november 2018 — Procureur-generaal mod X

28.1.2019   
            
            
               DA
            
            
               Den Europæiske Unions Tidende
            
            
               C 35/12
            
         
      Anmodning om præjudiciel afgørelse indgivet af Hof van Beroep te Gent (Belgien) den 15. november 2018 — Procureur-generaal mod X
      (Sag C-717/18)
      (2019/C 35/15)
      Processprog: nederlandsk
      
         Den forelæggende ret
      
      Hof van Beroep te Gent
      
         Parter i hovedsagen
      
      
         Sagsøger: Procureur-generaal
      
         Sagsøgt: X
      
         Præjudicielle spørgsmål
      
      
                  1)
               
               
                  Er det efter artikel 2, stk. 2, i EAO-rammeafgørelsen (1), som gennemført i belgisk ret ved EAO-loven, tilladt, at den fuldbyrdende medlemsstat ved sin afgørelse af, om den heri omhandlede maksimale straffegrænse på mindst tre år respekteres, henholder sig til den affattelse af straffeloven i den udstedende medlemsstat, der var gældende på tidspunktet for udstedelsen af den europæiske arrestordre?
               
            
                  2)
               
               
                  Er det efter artikel 2, stk. 2, i EAO-rammeafgørelsen, som gennemført i belgisk ret ved EAO-loven, tilladt, at den fuldbyrdende medlemsstat ved sin afgørelse af, om den heri omhandlede maksimale straffegrænse på mindst tre år respekteres, henholder sig til en på tidspunktet for udstedelsen af den europæiske arrestordre gældende affattelse af straffeloven, som har skærpet straffen i forhold til den affattelse af straffeloven, der var gældende på tidspunktet for de faktiske omstændigheder?
               
            
         (1)  Rådets rammeafgørelse 2002/584/RIA af 13.6.2002 om den europæiske arrestordre og om procedurerne for overgivelse mellem medlemsstaterne (EFT 2002, L 190, s. 1).